CELEX: 32017R2391
Language: fi
Date: 2017-12-12 00:00:00
Title: Euroopan parlamentin ja neuvoston asetus (EU) 2017/2391, annettu 12 päivänä joulukuuta 2017, asetuksen (EY) N:o 1059/2003 muuttamisesta alueellisten typologioiden (Tercet) osalta

29.12.2017   
               
               
                  FI
               
               
                  Euroopan unionin virallinen lehti
               
               
                  L 350/1
               
            EUROOPAN PARLAMENTIN JA NEUVOSTON ASETUS (EU) 2017/2391,
      annettu 12 päivänä joulukuuta 2017,
      asetuksen (EY) N:o 1059/2003 muuttamisesta alueellisten typologioiden (Tercet) osalta
      EUROOPAN PARLAMENTTI JA EUROOPAN UNIONIN NEUVOSTO, jotka
      ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan,
      ottavat huomioon Euroopan komission ehdotuksen,
      sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
      ottavat huomioon Euroopan talous- ja sosiaalikomitean lausunnon (1),
      ottavat huomioon alueiden komitean lausunnon (2),
      noudattavat tavallista lainsäätämisjärjestystä (3),
      sekä katsovat seuraavaa:
      
                  (1)
               
               
                  Euroopan parlamentin ja neuvoston asetuksella (EY) N:o 1059/2003 (4) luodaan yhteinen tilastollisten alueyksiköiden nimikkeistö (Nomenclature of territorial units for statistics, jäljempänä ’NUTS’), jotta Euroopan unionissa voidaan kerätä, laatia ja levittää yhdenmukaistettuja alueellisia tilastotietoja.
               
            
                  (2)
               
               
                  Komissio on yhteistyössä Taloudellisen yhteistyön ja kehityksen järjestön kanssa määritellyt tärkeimpiä alueellisia perustypologioita asetuksessa (EY) N:o 1059/2003 vahvistettujen tilastollisten yksiköiden luokittelemiseksi.
               
            
                  (3)
               
               
                  Euroopan tilastojärjestelmä käyttää jo kyseisiä typologioita, etenkin kaupungistumisastetta, joka sisältää kaupunkien määritelmän.
               
            
                  (4)
               
               
                  Typologioiden kodifiointi on tarpeen, jotta voidaan vahvistaa yksiselitteiset määritelmät ja edellytykset alueellisille tyypeille ja siten varmistaa niiden yhdenmukainen ja avoin soveltaminen sekä tehdä typologioista vakaita ja näin tukea Euroopan tilastojen laatimista ja levittämistä. Kyseiset tilastolliset typologiat eivät rajoita unionin politiikkojen erityisalojen määrittelyä.
               
            
                  (5)
               
               
                  Alueellisten tyyppien laskemiseen ja osoittamiseen kyseessä oleviin alueisiin olisi sovellettava tilastoruudukkojärjestelmää, koska kyseiset tyypit määräytyvät väestöjakauman ja -tiheyden perusteella yhden neliökilometrin kokoisissa ruuduissa.
               
            
                  (6)
               
               
                  Olisi myös selkeytettävä joitakin paikallisiin hallinnollisiin yksiköihin (LAU) liittyviä vähämerkityksisiä näkökohtia, jotta voidaan yksinkertaistaa terminologiaa ja mekanismia, jolla paikallisten hallinnollisten yksiköiden (LAU) luettelot toimitetaan jäsenvaltioilta komissiolle (Eurostat).
               
            
                  (7)
               
               
                  Jotta voidaan mukautua vastaavaan kehitykseen jäsenvaltioissa, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, jotka koskevat asetuksen (EY) N:o 1059/2003 liitteessä I olevan NUTS-luokituksen, liitteessä II olevan nykyisten hallinnollisten yksiköiden luettelon ja liitteessä III olevan paikallisten hallinnollisten yksiköiden (LAU) luettelon muuttamista jäsenvaltioiden tiedoksi antamien tietojen mukaisesti. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (5) vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
               
            
                  (8)
               
               
                  Jotta voidaan varmistaa tämän asetuksen yhdenmukainen täytäntöönpano, komissiolle olisi siirrettävä täytäntöönpanovaltaa sovellettaessa alueellisia typologioita ja aikasarjoja, jotka jäsenvaltioiden on toimitettava komissiolle NUTS-luokituksen mahdollisen muuttamisen yhteydessä. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (6) mukaisesti.
               
            
                  (9)
               
               
                  Jäsenvaltiot eivät voi riittävällä tavalla saavuttaa tämän asetuksen tavoitetta, joka on alueluokituksen yhdenmukaistaminen, vaan se voidaan saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.
               
            
                  (10)
               
               
                  Asetus (EY) N:o 1059/2003 olisi näin ollen muutettava tämän mukaisesti,
               
            OVAT HYVÄKSYNEET TÄMÄN ASETUKSEN:
      1 artikla
      Muutetaan asetus (EY) N:o 1059/2003 seuraavasti:
      
                  1)
               
               
                  Korvataan 1 artikla seuraavasti:
                  ”1 artikla
                  Kohde
                  1.   Tällä asetuksella luodaan yhteinen tilastollisten alueyksiköiden nimikkeistö (NUTS), jotta voidaan kerätä, laatia ja levittää Euroopan tilastotietoja unionin eri aluetasoilla.
                  2.   NUTS-luokitus esitetään liitteessä I.
                  3.   NUTS-luokitusta täydennetään 4 artiklassa tarkoitetuilla paikallisilla hallinnollisilla yksiköillä (LAU).
                  4.   NUTS-luokitusta täydennetään 4 a artiklassa tarkoitetuilla tilastoruudukoilla. Kyseisten tilastoruudukoiden avulla lasketaan väestöpohjaiset alueelliset typologiat.
                  5.   NUTS-luokitusta täydennetään 4 b artiklassa tarkoitetuilla unionin alueellisilla typologioilla jakamalla alueyksiköitä eri tyyppeihin.”
               
            
                  2)
               
               
                  Kumotaan 2 artiklan 5 kohta.
               
            
                  3)
               
               
                  Muutetaan 3 artikla seuraavasti:
                  
                              a)
                           
                           
                              korvataan 4 kohta seuraavasti:
                              ”4.   NUTS-luokituksessa käytettävät nykyiset hallinnolliset yksiköt luetellaan liitteessä II. Siirretään komissiolle valta antaa delegoituja säädöksiä 7 a artiklan mukaisesti, jotta liitettä II voidaan muuttaa asianomaisen jäsenvaltion komissiolle 5 artiklan 1 kohdan mukaisesti tiedoksi antamien hallinnollisten yksiköiden muutosten perusteella.”
                           
                        
                              b)
                           
                           
                              korvataan 5 kohdan kolmas alakohta seuraavasti:
                              ”Yksittäiset muut kuin hallinnolliset yksiköt, varsinkin saarilla ja syrjäisimmillä alueilla, voivat kuitenkin poiketa näistä rajoista erityisten maantieteellisten, sosioekonomisten taikka historiaan, kulttuuriin tai ympäristöön liittyvien olosuhteiden vuoksi.”
                           
                        
            
                  4)
               
               
                  Korvataan 4 artikla seuraavasti:
                  ”4 artikla
                  Paikalliset hallinnolliset yksiköt
                  1.   Kussakin jäsenvaltiossa paikallisten hallinnollisten yksiköiden (LAU) on jaettava NUTS-taso 3 yhteen tai kahteen alueyksiköiden tasoon. LAU-tasoista vähintään yhden on oltava 3 artiklan 1 kohdassa määritelty ja liitteessä III lueteltu hallinnollinen yksikkö. Siirretään komissiolle valta antaa delegoituja säädöksiä 7 a artiklan mukaisesti, jotta liitteessä III olevaa paikallisten hallinnollisten yksiköiden luetteloa voidaan muuttaa asianomaisen jäsenvaltion komissiolle 5 artiklan 1 kohdan mukaisesti tiedoksi antamien hallinnollisten yksiköiden muutosten perusteella.
                  2.   Kunkin vuoden ensimmäisten kuuden kuukauden kuluessa jäsenvaltioiden on toimitettava komissiolle (Eurostat) paikallisten hallinnollisten yksiköiden luettelo edellisvuoden 31 päivältä joulukuuta, jossa ilmoitetaan mahdolliset muutokset ja NUTS 3 -alue, johon yksiköt kuuluvat. Tiedot on toimitettava komission (Eurostat) pyytämässä sähköisessä muodossa.
                  3.   Komissio (Eurostat) julkaisee paikallisten hallinnollisten yksiköiden luettelon verkkosivustonsa asiaa koskevassa osiossa viimeistään kunkin vuoden 31 päivänä joulukuuta.”
               
            
                  5)
               
               
                  Lisätään artiklat seuraavasti:
                  ”4 a artikla
                  Tilastoruudukot
                  Komissio (Eurostat) ylläpitää unionin tason tilastoruudukkojärjestelmää ja julkaisee sen verkkosivustonsa asiaa koskevassa osiossa. Tilastoruudukkojen on oltava komission asetuksessa (EU) N:o 1089/2010 (*1) säädettyjen eritelmien mukaiset.
                  4 b artikla
                  Unionin alueelliset typologiat
                  1.   Komissio (Eurostat) ylläpitää unionin typologioita, jotka koostuvat alueyksiköistä NUTS-, LAU- ja ruututasoilla, ja julkaisee ne verkkosivustonsa asiaa koskevassa osiossa.
                  2.   Ruutuperusteinen typologia vahvistetaan neliökilometrin kokoisella ruuturesoluutiotasolla seuraavasti:
                  
                              —
                           
                           
                              ”kaupunkikeskukset”,
                           
                        
                              —
                           
                           
                              ”kaupunkiklusterit”,
                           
                        
                              —
                           
                           
                              ”maaseutua kuvaavat ruudut”.
                           
                        3.   LAU-tasolla vahvistetaan seuraavat typologiat:
                  
                              a)
                           
                           
                              kaupungistumisaste (DEGURBA):
                              
                                          —
                                       
                                       
                                          ”kaupunkialueet”:
                                          
                                                      —
                                                   
                                                   
                                                      ”suuret kaupungit” tai ”tiheästi asutut alueet”,
                                                   
                                                
                                                      —
                                                   
                                                   
                                                      ”muut kaupungit ja esikaupungit” tai ”keskitiheästi asutut alueet”,
                                                   
                                                
                                    
                                          —
                                       
                                       
                                          ”maaseutualueet” tai ”harvaan asutut alueet”;
                                       
                                    
                        
                              b)
                           
                           
                              toiminnalliset kaupunkialueet:
                              
                                          —
                                       
                                       
                                          ”kaupungit” ja niiden ”työssäkäyntialueet”;
                                       
                                    
                        
                              c)
                           
                           
                              rannikkoalueet:
                              
                                          —
                                       
                                       
                                          ”rannikkoalueet”,
                                       
                                    
                                          —
                                       
                                       
                                          ”muut kuin rannikkoalueet”.
                                       
                                    
                        Jos jossakin jäsenvaltiossa on useampi kuin yksi hallinnollinen LAU-taso, komissio (Eurostat) kuulee kyseistä jäsenvaltiota typologioiden jakamisessa käytettävän hallinnollisen LAU-tason määrittämiseksi.
                  4.   NUTS-tasolla 3 vahvistetaan seuraavat typologiat ja nimikkeet:
                  
                              a)
                           
                           
                              kaupunki-maaseututypologia:
                              
                                          —
                                       
                                       
                                          ”kaupunkivoittoiset alueet”,
                                       
                                    
                                          —
                                       
                                       
                                          ”välialueet”,
                                       
                                    
                                          —
                                       
                                       
                                          ”maaseutuvoittoiset alueet”;
                                       
                                    
                        
                              b)
                           
                           
                              suurkaupunkitypologia:
                              
                                          —
                                       
                                       
                                          ”suurkaupunkialueet”,
                                       
                                    
                                          —
                                       
                                       
                                          ”muut kuin suurkaupunkialueet”;
                                       
                                    
                        
                              c)
                           
                           
                              rannikkotypologia:
                              
                                          —
                                       
                                       
                                          ”rannikkoalueet”,
                                       
                                    
                                          —
                                       
                                       
                                          ”muut kuin rannikkoalueet”.
                                       
                                    
                        5.   Komissio vahvistaa täytäntöönpanosäädöksillä yhdenmukaiset edellytykset typologioiden yhdenmukaista soveltamista varten unionin tasolla. Kyseisissä edellytyksissä kuvataan menetelmä, jonka mukaisesti typologiat osoitetaan yksittäisiin paikallisiin hallinnollisiin yksiköihin ja NUTS-tasoon 3 kuuluviin alueisiin. Yhdenmukaisia edellytyksiä soveltaessaan komissio ottaa huomioon maantieteelliset, sosioekonomiset sekä historiaan, kulttuuriin ja ympäristöön liittyvät olosuhteet. Nämä täytäntöönpanosäädökset hyväksytään 7 artiklassa tarkoitettua tarkastelumenettelyä noudattaen.
                  
                     (*1)  Komission asetus (EU) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta (EUVL L 323, 8.12.2010, s. 11).”"
						
               
            
                  6)
               
               
                  Muutetaan 5 artikla seuraavasti:
                  
                              a)
                           
                           
                              korvataan 4 kohta seuraavasti:
                              ”4.   Liitteessä I olevan NUTS-luokituksen muutokset hyväksytään kalenterivuoden jälkipuoliskolla 3 artiklassa säädettyjen perusteiden mukaisesti kolmen vuoden välein tai harvemmin. Tällaiset NUTS-luokituksen muutokset voidaan kuitenkin hyväksyä tätä useammin, jos jonkin jäsenvaltion asiaa koskevaa hallintorakennetta uudistetaan huomattavasti.
                              Siirretään komissiolle valta antaa delegoituja säädöksiä 7 a artiklan mukaisesti, jotta tämän kohdan ensimmäisessä alakohdassa tarkoitettua NUTS-luokitusta voidaan muuttaa asianomaisen jäsenvaltion komissiolle tämän artiklan 1 kohdan mukaisesti tiedoksi antamien alueellisten yksiköiden muutosten perusteella. Jäsenvaltioiden komissiolle (Eurostat) lähettämien aluetietojen on perustuttava muutettuun NUTS-luokitukseen 1 päivästä tammikuuta toisena vuonna sen jälkeen, kun kyseinen delegoitu säädös on annettu.”
                           
                        
                              b)
                           
                           
                              korvataan 5 kohta seuraavasti:
                              ”5.   Jos komissio antaa 4 kohdassa tarkoitetun delegoidun säädöksen, kyseisen jäsenvaltion on toimitettava komissiolle (Eurostat) aikasarjat uutta alueellista jaottelua varten jo toimitettujen tietojen korvaamiseksi. Kyseisen jäsenvaltion on toimitettava nämä aikasarjat viimeistään 1 päivänä tammikuuta neljäntenä vuonna sen jälkeen, kun kyseinen delegoitu säädös on annettu.
                              Komissio vahvistaa täytäntöönpanosäädöksillä yhdenmukaiset edellytykset aikasarjoille ja niiden pituudelle ja ottaa tässä yhteydessä huomioon, missä määrin niitä on mahdollista toimittaa. Kyseiset täytäntöönpanosäädökset hyväksytään 7 artiklassa tarkoitettua tarkastelumenettelyä noudattaen.”
                           
                        
            
                  7)
               
               
                  Korvataan 7 artikla seuraavasti:
                  ”7 artikla
                  Komiteamenettely
                  1.   Komissiota avustaa Euroopan tilastojärjestelmää käsittelevä komitea. Tämä komitea on asetuksessa (EU) N:o 182/2011 tarkoitettu komitea.
                  2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.”
               
            
                  8)
               
               
                  Lisätään artikla seuraavasti:
                  ”7 a artikla
                  Siirretyn säädösvallan käyttäminen
                  1.   Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.
                  2.   Siirretään komissiolle 18 päivästä tammikuuta 2018 viiden vuoden ajaksi 3 artiklan 4 kohdassa, 4 artiklan 1 kohdassa ja 5 artiklan 4 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.
                  3.   Euroopan parlamentti tai neuvosto voi milloin tahansa peruuttaa 3 artiklan 4 kohdassa, 4 artiklan 1 kohdassa ja 5 artiklan 4 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
                  4.   Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.
                  5.   Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
                  6.   Edellä olevien 3 artiklan 4 kohdan, 4 artiklan 1 kohdan ja 5 artiklan 4 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.”
               
            
                  9)
               
               
                  Kumotaan 8 artikla.
               
            
                  10)
               
               
                  Korvataan liitteen III otsikko seuraavasti:
                  
                     ”PAIKALLISET HALLINNOLLISET YKSIKÖT”.
                  
               
            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Strasbourgissa 12 päivänä joulukuuta 2017.
         
            
               Euroopan parlamentin puolesta
            
            
               Puhemies
            
            A. TAJANI
         
         
            
               Neuvoston puolesta
            
            
               Puheenjohtaja
            
            M. MAASIKAS
         
      
      
         (1)  EUVL C 209, 30.6.2017, s. 71.
      
         (2)  EUVL C 342, 12.10.2017, s. 74.
      
         (3)  Euroopan parlamentin kanta, vahvistettu 14. marraskuuta 2017 (ei vielä julkaistu virallisessa lehdessä), ja neuvoston päätös, tehty 4. joulukuuta 2017.
      
         (4)  Euroopan parlamentin ja neuvoston asetus (EY) N:o 1059/2003, annettu 26 päivänä toukokuuta 2003, yhteisestä tilastollisten alueyksiköiden nimikkeistöstä (NUTS) (EUVL L 154, 21.6.2003, s. 1).
      
         (5)  EUVL L 123, 12.5.2016, s. 1.
      
         (6)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).